OpenLLM-France/wikimedia huggingface dataset:
# Clusiàcies

Les clusiàcies (Clusiaceae) són una família de plantes amb flors de l'ordre de les malpigials.

## Característiques

Aquesta família inclou uns 50 gèneres i unes 1.200 espècies.
Adopten la forma d'arbres i arbusts sovint amb làtex i fruits en càpsula.

## Gèneres

Segons APWebsite :
* Gènere Allanblackia Oliv. ex Bentham
* Gènere Chrysochlamys Poepp.
* Gènere Clusia L.
* Gènere Dystovomita (Engl.) D'Arcy
* Gènere Garcinia L.
* Gènere Lorostemon Ducke
* Gènere Montrouziera Planchon & Triana
* Gènere Moronobea Aublet
* Gènere Pentadesma Sabine
* Gènere Platonia Mart.
* Gènere Symphonia L.f.
* Gènere Thysanostemon Maguire
* Gènere Tovomita Aublet
* Gènere Tovomitopsis Planchon & Triana
Segons NCBI :
* Gènere Allanblackia
* Gènere Caraipa
* Gènere Chrysochlamys
* Gènere Clusia
* Gènere Clusiella
* Gènere Dystovomita
* Gènere Eliea (incl. a Hypericaceae per APWeb)
* Gènere Endodesmia
* Gènere Garcinia
* Gènere Haploclathra
* Gènere Havetia
* Gènere Havetiopsis
* Gènere Kayea
* Gènere Kielmeyera
* Gènere Lorostemon
* Gènere Mahurea
* Gènere Mammea
* Gènere Marila
* Gènere Mesua
* Gènere Montrouziera
* Gènere Moronobea
* Gènere Ochrocarpos
* Gènere Oedematopus
* Gènere Pentadesma
* Gènere Platonia
* Gènere Poeciloneuron
* Gènere Quapoya
* Gènere Rheedia
* Gènere Symphonia
* Gènere Tovomita
* Gènere Tovomitopsis
* Gènere Tripetalum
Segons ITIS :
* Gènere Ascyrum
* Gènere Calophyllum L.
* Gènere Clusia Linnaeus, 1753
* Gènere Clusia L.
* Gènere Garcinia L.
* Gènere Hypericum L.
* Gènere Mammea L.
* Gènere Marila Sw.
* Gènere Pentadesma Sabine
* Gènere Platonia C. Martius
* Gènere Rheedia Linnaeus, 1753
* Gènere Sanidophyllum
* Gènere Triadenum Raf.
* Gènere Vismia Vandelli, 1788

## Vegeu també

* Calophyllum bicolor.
* Dystovomita.

## Enllaços externs

* Guttiferae Arxivat 2007-01-03 a Wayback Machine. a L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. Arxivat 2007-01-03 a Wayback Machine. http://delta-intkey.com Arxivat 2007-01-03 a Wayback Machine.
# Hugh Farquharson

Hugh Farquharson (Montreal, 4 de novembre de 1911 - Burlington, 27 de març de 1985) va ser un jugador d'hoquei sobre gel canadenc que va competir durant la dècada de 1930.
El 1931 es va graduar a la Universitat McGill. Entre 1927 i 1934 va jugar com a davanter amb els McGill Redmen, amb qui va guanyar quatre campionats en sis temporades.
Tot i que Farquharson era membre del Royal Montreal Hockey Club, el comitè olímpic canadenc el va afegir, juntament amb els seus companys d'equip David Neville i Ralph St. Germain, als Port Arthur Bearcats per representar el Canadà en els Jocs Olímpics d'Hivern de Garmisch-Partenkirchen, on guanyà la medalla de plata en la competició d'hoquei sobre gel. Amb 11 gols fou el màxim golejador de l'equip.
El 1987 va ser inclòs al Northwestern Ontario Sports Hall of Fame i el 2002 al McGill Sports Hall of Fame.

## Referències

* 1 2 «Hall of Fame HUGH FARQUHARSON». mcgillathletics.ca. McGill University. [Consulta: 4 desembre 2017].
* ↑ «REDMEN HOCKEY TEAM 1933-34». mcgillathletics.ca. McGill University. [Consulta: 4 desembre 2017].
* 1 2 «Olympedia – Hugh Farquharson». [Consulta: 15 gener 2025].
* ↑ Brien, David. «Today in Olympic History - February 7». hockeycanada.ca. Hockey Canada, 07-02-2014. [Consulta: 4 desembre 2017].
# Huluhu

El huluhu (xinès tradicional: 葫蘆胡, xinès simplificat: 葫芦胡, pinyin: húlúhú, literalment 'huqin de carabassa') és un instrument xinés de corda d'arc de la família del huqin. Té dos cordes, i la caixa de ressonància està feta d'una carabassa, amb una cara de fusta fina. És utilitzat principalment pels Zhuang de la província de Guangxi, al sud de la Xina.
El nom de l'instrument deriva de les paraules xineses húlú ("carabassa") i hú (abreviatura de huqin).

## Referències

* ↑ Yuan, Haiwang. Princess Peacock: Tales from the Other Peoples of China (en anglès). Bloomsbury Academic, 2008-08-30. ISBN 978-1-59158-416-2.
* ↑ Sfetcu, Nicolae. The Music Sound (en anglès). Nicolae Sfetcu, 2014-05-07.
* 1 2 «Huluhu, China – Musis». www.musis.pt. [Consulta: 1r desembre 2023].
# Amina (nom)

Amina és un nom femení àrab (àrab: أمينة, Amīna) que literalment significa ‘lleial', ‘fidel', ‘de confiança’, ‘honrada’, ‘segura’. Si bé Amina és la transcripció normativa en català del nom en àrab clàssic, també se'l pot trobar transcrit d'altres formes.
La forma masculina d'aquest nom és Amín.
Cal no confondre aquest nom amb Àmina, un altre nom de pila àrab femení, cèlebre per ser el nom de la mare del profeta Muhàmmad.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أمن". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Cas adessiu

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
En les llengües ugrofineses, com ara el finès, l'estonià o l'hongarès, el cas adessiu (del llatí adesse "estar present") és el quart cas locatiu, amb el significat bàsic de "sobre" o "sobre de". A tall d'exemple:
* Estonià: laud és taula i laual vol dir sobre la taula
* Hongarès: asztal és taula i a asztalon vol dir a la taula
* Finès: pöytä és taula i pöydällä vol dir a la taula
En estonià, s'afegeix la terminació -l al cas genitiu.
En finès, l'adessiu rep el sufix -lla/llä, segons les regles de l'harmonia vocàlica. Els altres casos locatius en finès són:
* cas inessiu
* cas elatiu
* cas il·latiu
* cas al·latiu
* cas ablatiu
# Satèl·lit Terra

El satèl·lit Terra (EOS AM-1) és un instrument d'investigació multinacional posat en òrbita per la NASA. És el satèl·lit més important del projecte Earth Observing System (EOS).
El llançament del "Terra" (nom del llatí) va fer-se el 18 de desembre de 1999 des de la base Vandenberg Air Force, a bord de la llançadora Atlas IIAS i està obtenint dades des del 24 de febrer de l'any 2000.
El satèl·lit Terra porta cinc sensors de teledetecció dissenyats per enregistrar i observar l'estat ambiental de la Terra i dels canvis climàtics:
* ASTER (Advanced Spaceborne Thermal Emission and Reflection Radiometer).
* CERES (Clouds and the Earth's Radiant Energy System)
* MISR (Multi-angle Imaging SpectroRadiometer)
* MODIS (Moderate-resolution Imaging Spectroradiometer)
* MOPITT (Measurements of Pollution in the Troposphere)
Les dades recol·lectades pel Terra seran unificades en unitats de dades de 15 anys.

## Referències

* ↑ Sabry, Fouad. Satélite Aura: Avances en la robótica espacial autónoma para la exploración y la comunicación (en anglès). One Billion Knowledgeable, 2025, p. 65.
* ↑ Ilčev, Stojče Dimov. Global Satellite Meteorological Observation (GSMO) Applications: Volume 2 (en anglès). Springer, 2018-12-05, p. 156. ISBN 978-3-319-67047-8.
* ↑ Maurer, John. «Overview of NASA's Terra satellite». hawaii.edu, 01-11-2001. [Consulta: 2 març 2025].
* ↑ Wigglesworth, Alex. «Satellite image shows Kincade fire burn scar» (en anglès americà). Los Angeles Times, 06-11-2019. [Consulta: 2 març 2025].

## Vegeu també

* Aqua
* Aura

## Enllaços externs

* NASA Pàgina Web del satèl·lit Terra (anglès)
# Hypoponera

Hypoponera és un gènere de formigues de la subfamília dels ponerins (Ponerinae). Té una distribució mundial, incloent-hi la península Ibèrica.

## Espècies

El gènere Hypoponera inclou 154 espècies; a la península Ibèrica hi viuen les 4 següents:
* Hypoponera abeillei (André, 1881)
* Hypoponera eduardi (Forel, 1894)
* Hypoponera punctatissima (Roger, 1859) - introdiuïda
* Hypoponera ragusai (Emery, 1894)

## Referències

* 1 2 «Hormigas.org - Género Hypoponera» (en castellà). [Consulta: 29 novembre 2023].
* ↑ «Hypoponera - AntCat» (en anglès). [Consulta: 29 novembre 2023].
* ↑ «AntMaps.org - Hypoponera.punctatissima» (en anglès). [Consulta: 29 novembre 2023].
# Devario malabaricus

Devario malabaricus és una espècie de peix cipriniforme de la família dels ciprínids.

## Morfologia

Els mascles poden assolir els 12 cm de longitud total.

## Distribució geogràfica

Es troba a Sri Lanka i a la costa oest de l'Índia. És molt popular arreu del món com a peix d'aquari.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
# Hèctor Cesena Albós

Hèctor Cesena Albós (Hospitalet de Llobregat, 1929 - Hospitalet de Llobregat, 9 de març de 2024) va ser un escultor hospitalenc.
Artista autodidacte, va tenir un estil figuratiu i realista. Autor de diverses obres públiques, moltes es troben a la seva ciutat natal, destacant el Monument als Vells (1974), conegut popularment com La velleta, ubicat al barri de Santa Eulàlia; La família (1974), al Parc de Can Buxeres; el bust de l'alcalde Just Oliveras (1954) o el monòlit en honor al mestre Francesc Batallé (2005), situat a la rambla de la Marina. Per altra banda, el Museu de l'Hospitalet conserva diferents peces de l'autor, com una còpia de La velleta a mida real, l'Al·legoria de l'agricultura i la indústria o el bust de Jaume Raventós. També conreà l'escultura funerària i moltes obres seves es poden trobar als cementiris de Tàrrega i Figueres
També va exercir com a docent durant setze anys i fou professor de l'Escola Massana de Barcelona. Entre altres premis, va rebre el premi del Cercle Artístic de Sant Lluc (1968) i el diploma de Mestre Artesà per part del Departament d’Innovació, Universitats i Empresa de la Generalitat de Catalunya (2010).
* Bust de Just Oliveras (1954)
* Monument al mestre Francesc Batallé (2005)

## Referències

* 1 2 «Mor l’escultor local Héctor Cesena als 94 anys». L'H Digital, 12-03-2024. [Consulta: 9 octubre 2024].
* ↑ Marcé i Sanabra, Francesc «Entrevista con Héctor Cesena, escultor hospitalense». Hospitalet: boletín de información municipal, Núm. 80, 4t trimestre 1973, pàg. 7-14.
* ↑ «Hèctor Cesena Albòs». Monuments Commemoratius de Catalunya - Secció històrico-arqueològica - Institut d'Estudis Catalans, 2015. [Consulta: 9 octubre 2024].
* ↑ Boix, Arnau. «Hèctor Cesena, escultor hospitalenc - 12 març 2024». El Punt Avui, 12-03-2024. [Consulta: 9 octubre 2024].
# Rhodeus sericeus

Rhodeus sericeus és una espècie de peix cipriniforme de la família dels ciprínids.
Els mascles poden assolir els 11 cm de longitud total.
Es troba a Euràsia.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
# Héctor Juezas Moreno

Héctor Juezas (València, 4 de febrer de 1994 és un actor espanyol de cinema, teatre i televisió.

## Biografia

Va començar la seva carrera com actor als 6 anys, participant en campanyes publicitàries infantils. També va aparèixer al curtmetratge El ladrón de multas produït per Trivisión. Seguint la seva passió per la interpretació, es va matricular a una escola de teatre municipal del seu poble, Riba-roja de Túria, on es fa formar durant 10 anys.
El 2011 va fer el seu debut professional a la sèrie valenciana Bon dia, bonica de Canal 9, on va interpretar el personatge de l'Arnau durant dues temporades. Paral·lelament, va formar part del repartiment de l'obra de teatre Zero responsables, una obra valenciana que abordava la temàtica de l'accident de metro a València el 2006, que va generar gran controvèrsia.
La seva incursió al cinema es va produir el 2015, quan va interpretar el Pablo a la pel·lícula Como estrellas fugaces. Els anys següents va aparèixer a la sèrie Centro médico (2016), així com a pel·lícules de cinema independent com Barren and Empty the Sea (2017), dirigida per Lucas Parnes, i Halcón Ciego (2018), dirigida per Mariano Darés. També va participar en la sèrie Historietes medievals, emesa per À Punt Mèdia el 2019.
El 2022 va aconseguir reconeixement a nivell nacional al participar en la sèrie La ruta d'Atresplayer, on interpretava l'Arturo Roger.
A més, aquell mateix any, va participar en la sèrie Cómo mandarlo todo a la mierda d'HBO España i a la sèrie mexicana Sobreviviendo a los 30's de la plataforma Vix.

## Filmografia
### Televisió

| Any | Nom | Personatge | Cadena de televisió | Projecte |
| 2023 | Vestidas de azul | Jesús | Atresplayer Premium | Serie |
| 2022 | La ruta | Arturo Roger | Atresplayer Premium | Serie |
| 2022 | Cómo mandarlo todo a la mierda | | HBO | Serie |
| 2022 | Sobreviviendo a los 30's | Carlos | Vix | Serie |
| 2019 | Historietes medievals | Pere | À punt | Serie |
| 2016 | Centro médico | Jose Moreno | La 1 | Serie |
| 2010 | Bon dia, bonica | Arnau Rocher | Canal 9 | Serie |

### Pel·lícules

| Any | Nom | Personatge |
| 2015 | Como estrellas fugaces | Pablo |
| 2016 | Nubes rojas | Rick |
| 2017 | Barren and Empty the Sea | Cristian |
| 2018 | Halcón ciego | Eduardo |

### Teatre

* Historia de una escalera (2021)
* Zero responsables (2012)
* Aladdin (2008)
* El infierno de Marta (2007)
* L'illa del tresor (2005)

## Referències

* ↑ «Bon dia, bonica». À Punt [Consulta: 2 setembre 2023].
* ↑ «Zero responsables, en el Micalet». Las Provincias, 14-09-2010 [Consulta: 2 setembre 2023].
* ↑ «Halcón Ciego». Cinema Jove [Consulta: 2 setembre 2023].
* ↑ «Los dj´s de La ruta (serie)». Orizonte Magazine [Consulta: 2 setembre 2023].
* ↑ «Reparto d "Cómo mandarlo todo a la mierda"». Sensacine [Consulta: 2 setembre 2023].
# Héloïse Colin

Héloïse Colin (francès: Héloïse Suzanne Colin) (París, 3 de setembre de 1819 - 6è districte de París, 19 de novembre de 1873)també coneguda com Héloïse Leloir, va ser una pintora i il·lustradora de moda durant el Segon Imperi Francès.

## Biografia

Héloïse Colin era la filla gran del pintor Alexandre-Marie Colin i de Marie Joseph Juhel. Es va casar amb Auguste Leloir amb qui va tenir dos fills: l'il·lustrador Maurice Leloir i el pintor Alexandre-Louis Leloir.
Colin va exposar els seus primers dibuixos a l'edició de 1835 del Saló. Va pintar aquarel·les, miniatures i il·lustracions per a novel·les, com ara Els tres mosqueters i El comte de Montecristo. Tanmateix , ella i les seves germanes Anaïs Toudouze i Laure Noël eren més conegudes pel seu treball com a il·lustradores de la moda parisenca de mitjans del XIX, com a la famosa revista de moda La Mode Illustrée.

## Referències

* 1 2 Paris Fashion: A Cultural History. Regne Unit: Bloomsbury Publishing, 2017, p. 96. ISBN 978-1-4742-6970-4.
* ↑ Calahan. Fashion Plates: 150 Years of Style. New Haven i Londres: Yale University Press, 2015, p. 176. ISBN 978 -0-300-21226-6.
# Portaavions Ryūjō

El Ryūjō (japonès: 龍驤, Drac Rampant) era un portaavions lleuger de la Marina Imperial Japonesa. Va ser construït a les drassanes de Mitsubishi a Yokohama el 1929, botat el 1931 i comissionat el 1933.
El seu disseny de només 8.000 tones es guanyà ràpidament una pobre reputació marinera, perquè demostrà ser gairebé inoperable com a plataforma aèria i com a vaixell d'alta mar sota condicions de mar gruixuda degut a la seva forta inestabilitat.
Entre 1934 i 1936 va ser profundament modificat per fer-lo més mariner, s'eixamplà la seva obra viva per baixar el centre de gravetat i s'elevà una coberta el seu castell de proa per fer-lo menys "humit", doncs l'aigua de mar solia abatre'l fàcilment amb el disseny original. Després de les millores, va ser usat durant la Segona Guerra Sinojaponesa.
El Ryūjō presentava la coberta correguda de longitud menor que l'eslora cap al sector del pont de comandament, situat a la part davantera. Tenia l'armament en plataformes que sobresortien molt de l'estructura, les xemeneies estaven al costat d'estribord i cap a baix, llançades en angle. El forat de l'ascensor de popa resultà ser petit per a les noves generacions d'avions embarcats, però malgrat tot el Ryūjō tingué una activa participació en la guerra, on les condicions marítimes li eren favorables. A més, el seu blindatge era molt pobre, ja que no sobrepassava els 20mm de gruix en l'horitzontal i els 25mm en la vertical.
Durant la Segona Guerra Mundial va ser comandat pel capità Tadao Kato, convertint-se en el vaixell insígnia de la 4a Divisió de Portaavions, sent posteriorment assignat a tasques secundàries davant dels grans portaavions llavors en actiu, situació que canvià radicalment després de la pèrdua de 4 portaavions a la batalla de Midway, durant la qual participà en l'atac a les Aleutianes amb el portaavions Junyō. Després de Midway tornà a ser destinat a primera línia.
Va ser usat com a esquer durant la batalla de les Salomó occidentals i enfonsat el 24 d'agost de 1942 al nord de Guadalcanal per un atac aeri dels aparells del USS Saratoga, després de ser tocat per diverses bombes i per un torpede. Uns 120 membres de la seva tripulació van enfonsar-se amb el vaixell.

## Galeria d'imàtges del Ryūjō

* Vista de popa del Ryūjō.
* Vista de proa del Ryūjō.
* El Ryūjō com a esquer durant la batalla de les Salomó Orientals (1942).
# Hípica als Jocs Olímpics d'estiu de 1960

Als Jocs Olímpics d'Estiu de 1960 celebrats a la ciutat de Roma (Itàlia) es disputaren cinc proves d'hípica: doma clàssica, concurs complet i salts, tant en categoria individual com per equips. La competició es desenvolupà entre els dies 5 i 10 de setembre de 1960 a l'Estadi Olímpic de Roma, als jardins de la Vil·la Borghese i a la població de Rocca di Papa.
Hi participaren un total de 159 genets, entre ells 8 dones, de 29 comitès nacionals diferents.

## Resum de medalles

| Prova | Or | Argent | Bronze |
| Doma clàssica individual Detalls | Sergei Filatov amb Absent | Gustav Fischer amb Wald | Josef Neckermann amb Asbach |
| Concurs complet individual Detalls | Lawrence Morgan amb Salad Days | Neale Lavis amb Mirrabooka | Anton Bühler amb Gay Spark |
| Concurs complet per equips Detalls | Austràlia Laurence Morgan amb Salad Days Neale Lavis amb Mirrabooka Bill Roycroft amb Our Solo | Suïssa Anton Bühler amb Gay Spark Hans Schwarzenbach amb Burn Trout Rudolf Günthardt amb Atbara | França Jack le Goff amb Image Guy Lefrant amb Nicias Jehan le Roy amb Garden |
| Salts d'obstacles individual Detalls | Raimondo D'Inzeo amb Posillipo | Piero D'Inzeo amb The Rock | David Broome amb Sunsalve |
| Salts d'obstacles per equips Detalls | Alemanya Hans Günter Winkler amb Halla Fritz Thiedemann amb Meteor Alwin Schockemöhle amb Ferdl | Estats Units Frank Chapot amb Trail Guide William Steinkraus amb Ksar d'Esprit George H. Morris amb Sinjon | Itàlia Raimondo D'Inzeo amb Posillipo Piero D'Inzeo amb The Rock Antonio Oppes amb The Scholar |

## Medaller

| Posició | País | | | | Total |
| 1 | Austràlia | 2 | 1 | 0 | 3 |
| 2 | Itàlia | 1 | 1 | 1 | 3 |
| 3 | Alemanya | 1 | 0 | 1 | 2 |
| 4 | Unió Soviètica | 1 | 0 | 0 | 1 |
| 5 | Suïssa | 0 | 2 | 1 | 3 |
| 6 | Estats Units | 0 | 1 | 0 | 1 |
| 7 | França | 0 | 0 | 1 | 1 |
| 7 | Regne Unit | 0 | 0 | 1 | 1 |

## Referències

* 1 2 «Olympedia – Equestrian Dressage at the 1960 Summer Olympics». [Consulta: 16 desembre 2024].
* 1 2 «Olympedia – Equestrian Eventing at the 1960 Summer Olympics». [Consulta: 16 desembre 2024].
* 1 2 «Olympedia – Equestrian Jumping at the 1960 Summer Olympics». [Consulta: 16 desembre 2024].
# IA (pel·lícula)

iA és una pel·lícula de ciència-ficció de 2023 escrita i dirigida per Marc Recuenco. Gravada originalment en francès, s'ha doblat i subtitulat al català.

## Sinopsi

La Ia és una informàtica que escriu protocols logarítmics d'intel·ligència artificial. Un dia, decideix eliminar tots els records d’una relació amorosa que mantenia amb el Leo, un guionista de la seva edat. iPharma ofereix aquest tipus de supressions de manera ràpida i natural.

## Repartiment

* Logann Antuofermo
* Héloïse Janjaud

## Referències

* ↑ «El Cinema Catalunya estrena divendres ‘iA’, la nova pel·lícula del terrassenc Marc Recuenco». Terrassa Digital, 19-10-2023. [Consulta: 20 octubre 2023].
* 1 2 iA a la Base de dades de cinema en català
* ↑ «'iA' i 'El llegat', les estrenes en català d'aquesta setmana». Generalitat de Catalunya. [Consulta: 20 octubre 2023].

## Enllaços externs

* Tràiler en català
# IBM Telum

Telum és un microprocessador fabricat per IBM per als ordinadors mainframe o centrals de la sèrie IBM z16. El processador es va anunciar a la conferència Hot Chips 2021 el 23 d'agost de 2021. Telum és el primer processador d'IBM que conté acceleració en xip per a la inferència d'intel·ligència artificial mentre es realitza una transacció.

## Descripció

El xip conté 8 nuclis de processador amb una profunda canalització superescalar fora d'ordre, que s'executa amb una freqüència de rellotge de més de 5 GHz que està optimitzada per a les demandes de càrregues de treball heterogènies de classe empresarial (per exemple: finances, aplicacions sensibles a la seguretat, aplicacions que requereixen una fiabilitat extrema). La memòria cau i la infraestructura d'interconnexió de xips proporciona 32 MB de memòria cau per nucli i pot escalar fins a 32 xips Telum. El disseny de la memòria cau s'ha descrit com a "revolucionari" l'any 2021, mitjançant la creació d'un sistema on la memòria cau L2 d'un nucli es pot utilitzar com a memòria cau virtual L3 i L4 per a un altre nucli. El processador Telum es pot refrigerar per aigua o per aire, però cal refrigeració per aigua per fer funcionar més d'uns quants processadors Telum en un sol calaix informàtic IBM. A diferència d'altres processadors, l'IBM Telum no accelera tèrmicament reduint la velocitat del rellotge; en canvi, insereix instruccions d'estat de son.

## Referències

* ↑ Freund, Karl. «IBM Announces Next Telum Mainframe Processor With AI Accelerators» (en anglès). [Consulta: 28 agost 2024].
* ↑ «IBM unveils new Telum II AI processor set to power its next-generation mainframe systems» (en anglès americà), 26-08-2024. [Consulta: 28 agost 2024].
* 1 2 IBM z16 Technical Introduction (en anglès). Second. IBM, April 2023. SG24-8950-01.
* ↑ «Telum Processor: IBM’s newest chip» (en anglès americà), 09-02-2021. [Consulta: 28 agost 2024].